ועדת הפנים ואיכות הסביבה, כנסת 15, פרוטוקול מספר 104, 2000-06-05 12:30

דוד אזולאי: אני פותח את הישיבה.

דוד אזולאי: הנושא על סדר-היום הוא הצעת חוק לתיקון פקודת בתי הסוהר (תיקון מס' 18) (החזקת אסירים בהפרדה ותיקונים שונים), התש"ס-2000.

דוד אזולאי: עו"ד קלר, בבקשה.

עו"ד חנה קלר: קודם-כל צריך לזכור שהצעת החוק הזאת היא פרי עבודה ממושכת גם של ועדה בתוך המשרד לבטחון הפנים עם שירות בתי הסוהר, אבל כינון הוועדה למעשה הינה פרי............

עו"ד חנה קלר: אמיצה של רופאים ישראלים ופלשתינים שהם קבלו בעיקר בעקבות ואנונו על כל הנושא של החזקה בהפרדה, והיתה עתירה לבג"צ, כי בעתירה לבג"צ היא נדחתה לאור ההצהרה שלנו על כינון הוועדה והנכונות שלנו לתקן את המצב, כי ערב הגשת העתירה הנושא היה מוסדר בתקנה 21 לתקנות בתי הסוהר, וכולנו הסכמנו שקודם-כל צריך לקחת את הנושא הזה ולראות מה קורה אתו.

עו"ד חנה קלר: דבר שני, שזה לא יכול להיות בחקיקת משנה בעידן של חוקי יסוד.

עו"ד חנה קלר: אם אפשר לומר בצורה רחבה מה בעצם עמד בעיקר מאחורי החקיקה הזאת, זה להשיג שתי מטרות עיקריות.

דוד אזולאי: מה היה כל-כך לא טוב אם היינו משאירים את זה כתקנה במקום בחקיקה?

עו"ד חנה קלר: קודם-כל תקנה, האפשרות לתקן אותה היא הרבה יותר נגישה ואתה לא צריך לבוא לכנסת.

עו"ד חנה קלר: מספיק שהשר חותם על תקנה ואין גם הפיקוח הפרלמנטרי על הנושאים האלה.

עו"ד חנה קלר: דבר שני, אני חושבת שאם חוק יסתור תקנה, החוק יגבר.

עו"ד מרים פרנקל-שור: איזו ועדה זו היתה?

עו"ד חנה קלר: היתה ועדה של המשרד לבטחון הפנים עם שירות בתי הסוהר והצטרפו אליהם גם נציגי משרד המשפטים.

עו"ד מרים פרנקל-שור: יש המלצות בכתב של הוועדה?

עו"ד חנה קלר: חוץ מהחקיקה הוועדה המליצה גם לשנות את המצב שאינו דורש חקיקה.

עו"ד חנה קלר: היו הרבה המלצות כאלה לחקיקה, וחלק שכבר יושמו.

עו"ד חנה קלר: ולכן כשאת מציינת כאן את הדין הקיים, הוא לא כל-כך נכון, כי אנחנו בעקבות המלצות הוועדה - - -

עו"ד מרים פרנקל-שור: דרך אגב, שרי אברמוב הכינה את זה .